KOMMUNISTIT 
JA ISÄNMAA 


ISÄNMAALLISET SANAT JA 
ISÄNMAALLISET TEOT 


. Olemme saaneet kuulla puhut- 
tavan hyvin paljon isänmaasta ja 
isänmaallisuudesta. Useat kuule- 
mistamme puheista ovat olleet 
muodoltaankin aikalailla kaunii- 
ta. Mutta osoittautuu, ettei pu- 
heen paljous eikä vielä sen kô- 
reuskaan. ole riittänyt tekemään 
asiaa täysin selväksi, joten siitä 
on vielä puhuttava. 

Erikoisesti voimme todeta, että 
nuo niin sanotut isänmaalliset 
puheet eivät ole tyydyttäneet 
maamme luokkatietoista työvä- 
keä. Ne ovat pikemminkin sitä 
tympäisseet. Merkitseekö tämä, 
että Suomen työläiset ovat epä- 
isänmaallisia? Ei, sitä se ei voi 
missään tapauksessa merkitä, sil- 
lä työväenluokka ei voi koskaan 
suhtautua välinpitämättömästi 


oman maansa kohtaloihin, olla ` 


piittaamaton sen kansallisista 
eduista. Vika ei ole varmastikaan 
ollut työväenluokassa, vaan nois- 
sa niin sanotuissa isänmaallisissa 
puheissa. Työläisiltä ei ole voinut 
jäädä huomaamatta, että isän- 
maallisten puheiden johan-lud- 
vig-runebergmaisen juhlavuuden 


takaa on liian usein kuultanut * 


valhe ja vilppi. Isänmaallisia pu- 


heita ovat pitäneet pääasiassa ne, . 


jotka ovat kaupanneet kansamme 


vapautta ja maamme riippumat- 
tomuutta milloin minkinnimises- 
tä ulkomaan valuutasta. Nerokas 
suomalainen kirjailija Maiju Las- 
sila totesi jo vuonna 1917, että 
suurimmat rikokset kansaa vas- 
taan on tässä maassa tehty isän- 
maan nimessä. Mutta varsinkin 
vuoden 1917 jälkeen on tämän to- 
tuuden paikkansapitävyys käynyt 
ilmeiseksi. 

Älköön siis ihmeteltäkö, vaikka 
Suomen luokkatietoiset työläiset 
eivät olekaan ilman muuta val- 
miit hurraamaan jokaiselle niin 
sanotulle isänmaalliselle puheelle, 
vaan haluavat ensin saada tar- 
kan selvyyden siitä, mitä kukin 
isänmaallisuudella oikeastaan 


"tarkoittaa. On näet osoittautu- 


nut, että tuolla kauniisti sointu- 
valla sanalla voidaan tarkoittaa 
hyvin rumiakin asioita. 


ONKO SOTAHULLUUS. 
ISÄNMAALLISUUTTA? 


` (Eräät hyvin tuntemamme tyy- 


pit pitävät rehentelevää kansal- 
lista itsekehua ehdottomasti kuu- 
luvana suomalaiseen isänmaalli- 
suuteen, Heille ei riitä, että Suo- 


‘men kansa on yhtä hyvä kuin 


muutkin kansat. Ei, meidän pitää 
olla joka suhteessa ”verrempiä” 
— urhoollisempia, viisaampia ja 
kauniimpia kuin muut kansat — 

varsinkin, jos ne asuvat tästä 
itäänpäin. Yksi meistä vastaa 
kymmentä tuollaista huonomman 
kansallisuuden edustajaa. Niiden 
veri vapisee, mutta meidän ve- 
remme ei vapise. Niiden rautakin 
ruostuu, mutta meidän ei, 


Tuo kaikki olisi hyvin hauskaa, 
ellei se olisi niin surullista. Su- 
rullista asiassa on se, että maini- 
tunlainen naurettava rehentely, 
joka vuosikymmenien ajan on 
saanut käydä maassamme aivan 
virallisesti hyväksytystä ”valis- 
tuksesta”, on niin läheistä sukua 
erittäin vaaralliselle taudille, jota 
sanotaan —sotahulluudeksi, Kun 
me suomalaiset olemme kaikin 
puolin ylempänä varsinkin meistä 
itään asuvia kansoja, siitä seuraa, 
että me olemme luodut hallitse- 
maan niitä, ja hetken tullen ve- 
tämään miekan ulos tupestamme 
alistaaksemme ne orjiksemme. 
Muistin —verestämiseksi esitettä- 
köön vain pieni näyte tästä sota- 
hulluuteen liittyvästä herrakan- 
sa-mentaliteetista. Suomen Ku- 
valehti kirjoitti elokuun 23 pi 
1941, Hitlerin ”salamasodan” päi- 
vinä: 

”Venäläinen ihmisaines sivis- 
tyneen kansan johdolla voisi olla 
sangen hyvä sota-ase, siitä saisi 
ensi luokan siirtomaajoukkoja, 
joita ilman muuta voisi käyttää 
myös venäläisen alueen kurissa- 
pitämiseen. Samoin siitä saa prii- 
maa ja halpaa työvoimaa, edel- 
lyttäen, että ahkeraan heilute- 
taan piiskaa ja pidetään säälimä- 
töntä kuria.” 

Tuollaisia häpeällisiä kansalli- 
suusvihan lietsonnan ja sotahul- 


luuden ilmauksia ei kannattaisi 
muistella, jos ne kuuluisivat pe- 
ruuttamattomasti menneisyyteen. 
Valitettavasti ei näin ole kuiten- 
kaan asianlaita. Vihanlietsonta 
meistä itään asuvia kansoja vas- 
taan on tälläkin hetkellä täydes- 
sä käynnissä — vaikka se tapah- 
tuukin nykyään pääasiassa niin 
sanotun ”vapaan uutispalvelun” 
muodossa, Näissä ”vapaissa uuti- 
sissa” ei tosin puhuta Vienan, 
Aunuksen ja Inkerinmaan ”va- 
pauttamisesta”, rajan piirtämi- 
sestä miekalla Uralille eikä mah- 
tavan Suur-Suomen luomisesta. 
Iskulauseiden — sanamuotoa on 
hiukan ruokottu. Mutta myrkky- 
nuolet tähdätään samaan suun- 
taan kuin ennenkin. 


Emme voi olla huomaamatta 
sitä räikeän mielenosoituksellista 
tapaa, jolla takavuosien sotahul- 
luuden näkyvimpiä edustajia, jo- 
pa — natsilaisina — sotarikollisina 
tuomittuja henkilöitäkin koete- 
taan nostaa arvoon ja kunniaan. 
Kun miehiä, jotka ovat saavutta- 
neet kuuluisuutensa vannomalla, 
että he eivät pistä miekkaansa 
tuppeen ennenkuin se ja se osa 
naapurimaan alueesta on valloi- 
tettu, palvotaan kansallisina 
suurmiehinä ja pyhimyksinä, niin 
eihän kysymys voi olla mistään 
muusta kuin vanhan kansallis- 
kiihkoisen ja sotahullun propa- 
gandan ”perinteiden” vaalimises- 
ta ja jatkamisesta, revanssihen- 
gen lietsomisesta, 


Luokkatietoinen työväki kään- 
tää inhoten selkänsä kansalli- 
suusvihan lietsonnalle, tapahtu- 


koon se missä muodossa tahansa. 
Se tuntee sotahulluuden katke- 
rat hedelmät, sen suuren aineel- 
lisen ja moraalisen vahingon, 
jonka — maailmanvalloitushourei- 
den riivaamat ainekset ovat kan- 
sallemme aiheuttaneet. Siksi se 
on sitä mieltä, että kansallisuus- 
vihan lietsonta ja sotahulluus 
eivät ole isänmaallisuutta, vaan 
isänmaallisuuden vastakohtaa. 


ONKO KAPITALISTILLA 
KANSALLISIA TUNTEITA? 


Kirjasessaan = ”Suomi ilman 
naamiota” O. W. Kuusinen to- 
distaa hyvin sitovasti, etteivät 
suomalaiset kapitalistit suinkaan 
vihaa kaikkia venäläisiä, vaikka 
mielellään käyttävätkin hyväk- 
seen venäläisvihan lietsontaa. 

Sama totuus pätee myöskin tä- 
män vihanlietsonnan näkyvimpi- 
nä johtajina ja keulakuvina käy- 
tetyistä henkilöistä. Niinpä ken 
tuntee Väinö Tannerin vain hä- 
nen julkisista = esiintymisistään 
vuoden 1918 jälkeen, ja on tutus- 
tunut esimerkiksi hänen sotari- 
kollisvankeudessa kirjoittamiinsa 
viranomaisten käsiin joutuneisiin 
kirjeisiin, joissa suunnilleen joka 
kolmas sana oli ”ryssä”, hän 
saattaisi luulla, että siinäpä vas- 
ta on oikein periaatteellinen ve- 
näläisvihaaja, joka ei ole mil- 
loinkaan tuntenut minkäänlaista 
myötämielisyyttä ketään venä- 
läistä kohtaan. 

Tiedämme kuitenkin, että herra 
Tanner on aikoinaan rakastanut 
venäläisiä — -kapitalisteja aivan 

ylitsevuotavalla rakkaudella. Nä- 
mä hellät tunteensa hän paljasti 
esim. kesällä vuonna 1917, kun 
hän Suomen raha-asiain johdossa 
olleena senaattorina vaati vän- 
gällä myönnettäväksi Suomen 
valtion varoista; 350 miljoonaa 
kultamarkkaa (mikä nykyisissä 
markoissa tekee yli sata miljar- 
dia) Venäjän kapitalistisen hal- 
lituksen sotamenoihin. Tannerin 
rakkaus venäläisiin kapitalistei- 
hin oli jopa tulisempaa kuin suo- 
mettarelaisporvarien, sillä porva- 
rillisetkin kansanedustajat äänes- 
tivät sen paheksumislauseen puo- 
lesta, jonka Tanner sai Suomen 
eduskunnalta häpeällisen menet- 
telynsä johdosta. Ja kun sosiali- 
demokraattisen puolueen puolue- 
toimikunta vaati Tanneria eroa- 
maan senaattorinvirasta — työ- 
läiset vaativat hänen erottamis- 
taan puolueestakin — Tanner se- 
litti röyhkeästi, että hän tottelee 
vain Venäjän hallitusta. Niin 
koppavana tämä uuden Venäjän 
raivokas ”lyöjä ja syöjä” mahtai- 
li silloin venäläisten kapitalistien 
puolesta. 

Tannerilla voidaan vielä väit- 
tää saattavan olla kansallisiakin 
tunteita, koska hän on tiettävästi 
suomalainen = kansallisuudeltaan. 
Mutta kun suomalaiskansallisen 
isänmaallisuuden perikuvana ja 
nimenomaan venäläisiin kohdis- 
tuvan kansallisuusvihan pääsan- 
karina on pitänyt mainostaa mah- 
dollisimman epäsuomalaista aate- 
lisherraa, joka ei viitsinyt edes 
kunnolla opetella suomenkieltä, ja 
joka vannoi Venäjän Nikolai Ve- 
risen nimeen tämän viimeiseen 


"hengenvetoon saakka, niin siinä 


on ”suomalaisuutta” kerrakseen. 

Mitä suurempi kapitalisti on, 
sitä vähemmän hän antaa kan- 
sallisten tunteiden itseensä vai- 
kuttaa — mikäli hänellä niitä 
yleensäkään on. Suomen kapita- 
listien suomalaiskansallisista tun- 
teista ei ole paljoa puhumista 
senkään vuoksi, että useimmat 
heistä eivät ole suomalaisia kan- 
sallisuudeltaan. Mutta tämä ei 
ole pääasia. Oleellisimmin vai- 
kuttaa asiaan se, että kapitalisti- 
luokan aineelliset edut eivät ole 
samat kuin oman maan ja oman 
kansan edut, Ne saattavat käydä 
aivan täydellisesti ristiin maan 
kansallisten etujen kanssa. Ja sil- 
loin, kuten hyvin ymmärrämme 
ja myöskin tiedämme, on sekä 
yksityinen kapitalisti että koko 
kapitalistiluokka valmis aivasta- 
maan oman maan eduille. 

Totuus, että kapitalistin isän- 
maa on hänen rahakukkarossaan, 
on järkkymätön. Maamme histo- 
ria tarjoaa kuinka paljon tahan- 
sa mitä =sitovimpia todistuksia 
siitä, että Suomen hallitsevat pii- 
rit ovat olleet valmiit myymään 
maamme kansalliset edut koska 
tahansa ja kenelle tahansa, il- 
mansuunnista riippumatta, pie- 
nimpiäkään — omantunnontuskia 
potematta — kunhan vain hin- 
nasta on sovittu. Pääoma on täy- 
sin periaatteeton ja selkäranga- 
ton kansallisia etuja ja kansallis- 
ta kunniaa koskevissa kysymyk- 
sissä. Se näkee vain oman etunsa. 
Sen ainoana kannustimena on 
voitonhimo. 


MITÄ PIDÄTTE JUUTALAI- 
SISTA? 


Edellämainittu — periaatteetto- 


‘muus ja selkärangattomuus ku- 


vastui = erittäin havainnollisesti 
siinä ilmiömäisessä ”joustavuu- 
dessa”, jota kapitalistiluokan pal- 
veluksessa oleva propagandako- 
neisto osoitti äskettäin meidänkin 
maassamme = Neuvostoliiton ja 
kansandemokratian maiden niin 
sanotuista = ”juutalaisvainoista” 
puhuessaan. 


Lehdistöä lukeva yleisö oli vuo- 
sikymmenien kuluessa totutettu 
vihamieliseen tai ainakin halvek- 
sivaan ja ivailevaan suhtautumi- 
seen juutalaisiin kansallisuutena. 
Erikoisen painokkaasti oli sen 
mieleen teroitettu, että Neuvosto- 
liitossa ja kansandemokratian 
maissa kaikki valta on juutalais- 
ten käsissä ja että koko kommu- 
nismi on itse asiassa samaa kuin 
juutalaisuus... 

Mutta sitten, ykskaks, tehtiin 
täyskäännös. Kuin salama kirk- 
kaalta taivaalta iski meidänkin 
kansaamme sanoma, josta selvisi, 
että juutalaiset eivät olleetkaan 
Neuvostoliiton hallitsijoita ja että 
kommunismi olikin juutalaisuu- 
den vastakohta. 

Mitä oli tapahtunut? Ei oikeas- 
taan mitään muuta kuin että 
Amerikassa oli vaihdettu muuatta 
propagandalevyä. Ja vaikka Suo- 
mi ei kuulukaan niin sanottuun 
”vapaaseen maailmaan”, ts. ame- 
rikkalaisen sotaväen miehittämiin 
maihin, katsoi ns. vapaa lehdistö 
ja hallituksen radio täälläkin vel- 


vollisuudekseen ottaa esimerkistä 
vaaria ja ruveta huutamaan, että 
Neuvostoliitossa ja kansandemo- 
kratian maissa vainotaan juuta- 
laisia... 

Aihe tähän huutoon oli Ame- 
rikoissa saatu siitä, että siellä tie- 
dettiin (tai oltiin tietävinään), 
että joku vastavallankumoukselli- 
sesta toiminnastaan käpälälau- 
taan joutunut henkilö oli sattu- 
nut olemaan kansallisuudeltaan 
juutalainen. Tuollainen huutami- 
nen on yhtä viisasta kuin jos me, 
saatuamme vihiä, että Amerikas- 
sa jostakin rikoksesta tuomittu 
henkilö sattuu olemaan ri li 
ammatiltaan, rupeaisimme ulvo- 
maan: ”Auttakaa, räätäleitä vai- 
notaan!” 

Tiedämme, kuinka loistavasti 
noiden vastailmestyneiden ”juu- 
talaisystävien” hyvät humalat 
menivät hukkaan. Levynvaihdos 
suoritettiin niin äkkiarvaamatta, 
sellaisella oudolla tosiamerikka- 
laisella nopeudella, että raskas- 
liikkeisempään valehtelutyyliin 
totutettu eurooppalainen yleisö ei 
jaksanut pysyä kärryillä. 

Mutta saimmehan ainakin jäl- 
leen loistavaa havainto-opetusta 
siitä, millaista humpuukia se on, 
kun nykyaikaiset orjanmetsästä- 
jät ovat puolustavinaan pienten 
kansallisuuksien oikeuksia... 


ISÄNMAALLISUUS RAHAKUK- 
KAROSSA JA SALA- 
PUTKESSA 


Karl Marx ja Friedrich Engels 
ovat Kommunistisessa Manifes- 

tissaan sanoneet, että työläisillä 
ei ole isänmaata. He tarkoittivat 
tällä sitä, että työväenluokalla ei 
ole mitään velvollisuuksia ”isän- 
maaksi” nimitettyä riistäjäluok- 
kien hallitsemaa yhteiskuntajär- 
jestelmää kohtaan. Työläisen 
isänmaa ei voi olla se, mitä por- 
vari isänmaalla tarkoittaa. 


Kun puhumme porvareista, em- 
me suinkaan tarkoita kaikkia nii- 
tä, jotka sanovat olevansa 
porvareita. Useimmat tällaisista 
ihmisistä ovat porvareita ainoas- 
taan mielipiteiltään, mutta eivät 
suinkaan yhteiskunnalliselta ase- 
maltaan. Kun ihminen, joka elää 
omasta työstään, kehuu olevansa 
porvari, hän lausuu turhaan por- 
varin nimen. Todelliseksi porva- 
riksi voimme tunnustaa vain hen- 
kilön, jolla on niin ja niin monta 
sataa tai tuhatta palkkaorjaa 
riistettävänään, ja joka elää näi- 
den palkkaorjiensa työstä. Tämä 
on porvarin eli kapitalistin perus- 
tavin ja oleellisin tunnusmerkki. 
Tästä perusseikasta johtuvat sit- 
ten muut toisarvoisemmat, pin- 
nalla näkyvät ilmiöt, esim. se, et- 
tä porvari ei seisoskele raitiotie- 
vaunu- eikä linja-autopysäkeillä, 
vaan ajelee omalla dollari-irvis- 
tyksellään jne. 


Siinä, että porvarin — siis ka- 
pitalistin — isänmaa on hänen 
rahakukkarossaan, ei ole mitään 
uutta kenellekään. Mutta kun 
porvari itse myöntää julkisessa 
sanassa tämän totuuden, niin sii- 
tä toki kannattaa mainita. Palau- 
tettakoon siis mieliin se kiihkeä 
rakkaudentunnustus, jonka Tam- 

pereella ilmestyvä kokoomuspor- 
vareiden Aamulehti teki tanneri- 
laisen sosialidemokratian johto- 
miehille johtavassa kirjoitukses- 
saan heinäkuun 30 pnä 1952, heti 
senjälkeen, kun nämä olivat saat- 
taneet julkisuuteen puolueko- 
kouksessaan hyväksymänsä peri- 
aateohjelman, jossa he, kuten 
Aamulehti ilomielin totesi, olivat 
täydellisesti luopuneet Suomen 
vanhan työväenliikkeen perinteis- 
tä, marxilaisuudesta ja luokka- 
taistelusta sekä sosialismin perus- 
vaatimuksesta, tuotantovoimien 
ottamisesta yhteiskunnan hal- 
tuun. Kaiken tämän perusteella 
Aamulehti viritti hartaan ylistys- 
virren Tannerille, Leskiselle, Var- 
joselle, Tervolle ja näiden hallit- 
semalle sosialidemokraattiselle 
puolueelle julistaen, että tämän 
puolueen ”suomalaiskansallisesta 
luonteesta ja isänmaallisesta luo- 
tettavuudesta ei ole tämän ohjel- 
man perusteella epäilystä”. 

Samassa johtavassa kirjoituk- 
sessa .mainittu kokoomusporva- 
rien äänenkannattaja antoi jär- 
keenmenevän ja ilmeisesti täysin 
asiantuntevan selityksen siihen, 
mihin tämä oikeistososialidemo- 
kratian johtajien ”suomalaiskan- 
sallisen luonteen ja isänmaallisen 
luotettavuuden” jääminen kaiken 
epäilyksen ulkopuolelle perustuu: 
siihen, että mainituilla ”työväen- 
johtajilla” on tuottavia pääoma- 
sijoituksia kapitalistisissa liike- 
yrityksissä, mikäli he eivät ole 
suorastaan kukoistavien firmojen 
omistajia. 

Aamulehti tietäisi varmasti 
kertoa paljonkin mielenkiintoisia 


yksityiskohtia kapitalisteiksi pai- 
suneiden ja siten ”suomalaiskan- 
sallisen luonteen ja isänmaallisen 
luotettavuuden” — saavuttaneiden 
oikeistososialidemokraattisten joh- 
tomiesten rikastumisesta. Se ei 
sitä tee ”isänmaallisista” syistä, 
sillä eihän omien henkiystävien 
liikesalaisuuksia sovi paljastaa. 
Salaputki-, Kaljakallio- yms. rö- 
tösten julkisuuteentulo vastoin 
kokoomusporvarien tahtoa on 
kuitenkin hieman raottanut sitä 
salaisuuksien verhoa, jonka taka- 
na oikeistososialidemokraattisten 
puoluejohtajien —”suomalaiskan- 
sallista luonnetta ja isänmaallis- 
ta luotettavuutta” vahvistetaan 
— köyhän kansan kustannuksel- 
la. 
Väinö Tanner ja hänen adju- 
tanttinsa tietävät saavansa kapi- 
talistiluokan edustajien tunnus- 
tuksen ”isänmaallisuudestaan” 
vain ehdottomalla uskollisuudel- 
laan pyhää kapitalistista yksityis- 
omistusta kohtaan. Tämä selit- 
tääkin sen yleistä huomiota he- 
rättäneen ilmiön, että he tämän 
tästä vannovat tätä uskollisuut- 
taan julkisuudessa. Uskollisuus 
palkitaan. Kun muistaa, kuinka 
suurta yritteliäisyyttä Tannerin 
adjutantti Unto Varjonen on 
osoittanut julistamalla ”aivan 
epäoleelliseksi” kysymyksen siitä, 
kenen käsissä pääoma on, niin ei 
sovi lainkaan ihmetellä, että mies 
on kelpuutettu Suomen Pankin 
vt. johtajaksi, Ja kun toinen Väi- 
nö Tannerin adjutantti, ministeri 
Väinö Leskinen toistaa saman us- 
kollisuudenvalan sanoen, että 
”meitä ei sinänsä kiinnosta, ke- 


nen omistuksessa tehtaat ovat” — 
mikä vähemmän luihulle suomen- 
kielelle käännettynä merkitsee: 
olkoot tehtaat ikuisesti kapitalis- 
tisten riistäjien käsissä — niin 
hänkin on varmasti saava palkin- 
nokseen oman salaputkensa. Ja 
siellä on oleva hänen isänmaan- 
sakin. 


LUOKKATIETOISTEN TYÖ- 
LÄISTEN KÄSITYS ISÄN- 
MAALLISUUDESTA 


On sanottava suoraan, että 
meillä kommunisteilla ja yleensä 
vasemmistolaisen työväenliikkeen 
edustajilla ja luokkatietoisilla 
työläisillä on aivan toisenlai- 
nen käsitys isänmaallisuudesta ja 
sen velvoituksista. Me emme voi 
pitää kansallisuusvihan lietson- 
taa emmekä sotahulluutta mi- 
nään isänmaallisuuden ilmaukse- 
na. Isänmaallisuus ei myöskään 
velvoita puolustamaan kapitalis- 
tista yksityisomistusta, sillä tun- 
nemme kansoja, joiden kotimaas- 
sa kapitalistinen riistojärjestelmä 
on hävitetty, mutta jotka ovat 
osoittaneet mitä suurinta moraa- 
lista kuntoa omaa maataan puo- 
lustaessaan. 

Ilmeistä on, että kysymykseen 
isänmaallisuudesta ja sen velvoi- 
tuksista on suhtauduttava paljoa 
avarakatseisemmin, vakavammin 
ja vastuuntuntoisemmin. Meidän 
käsityksemme mukaan isänmaal- 
lisuuden mittapuuna on pidettä- 
vä yksinomaan oman maan ja 
kansan etuja vastaavaa toimin- 
taa. Tällä meidän käsitykselläm- 

me on vankka todellisuuspohja 
edustamiemme työtätekevien 
kansankerrosten elineduissa. Por- 
variston, kapitalistiluokan edut 
saattavat käydä jyrkästikin ris- 
tiin oman maan kansallisten etu- 
jen, sen kansallisen vapauden ja 
riippumattomuuden kanssa, mut- 
ta työväenluokan ja yleensä työ- 
tätekevien kansankerrosten edut 
käyvät aina yhteen kansallisten 
etujen kanssa. Kansallisella suur- 
porvaristolla saattaa, kuten tie- 
dämme, olla hyvinkin tuntuvaa, 
ainakin hetkellistä hyötyä maan 
riippumattomuuden myymisestä 
imperialistisille suurvalloille, 
mutta työtätekeville kansanker- 
roksille siitä on pelkkää vahin- 
koa, koska se merkitsee niille aina 
kaksinkertaisia kahleita: ”omien” 
ja vieraiden riistäjien iestä, 


Suomen Kommunistisen Puo- 
lueen toiminta, niin paljon ääntä 
kuin tämän puolueen ”epäsuoma- 
laisuudesta” ja ”epäisänmaalli- 
suudesta” on pidettykin, kestää 
arvostelun, jos isänmaallisuudella 
tarkoitetaan johdonmukaista ja 
pelotonta toimintaa oman kansan 
hyväksi. 


Kun me, suomalaiset kommu- 
nistit vastustamme maamme kyt- 
kemistä sapelia kalistelevien 
ja —maailmanvalloitushoureitaan 
avoimesti julistavien imperialis- 
tisten suurvaltojen sota- ja pula- 
talouteen, teemme me sen suoja- 
taksemme oman maamme tuol- 
laisen seikkailupolitiikan tuhoi- 
silta seurauksilta: nälältä, työt- 
tömyydeltä ja sodalta. 


Kun me esitämme suurtuotan- 
tolaitosten, pankkien, vakuutus- 
yhtiöiden ja muiden samanlais- 
ten yksityiskapitalistisille saalis- 
tajille kultaa jauhavien raha- 
myllyjen kansallistamista, niin 
emme tee sitä vain joidenkin 
teoriain vuoksi, pelkästä moraa- 
lisesta vastenmielisyydestä riis- 
toa ja yksityiskapitalistista saa- 
listusta kohtaan, vaan teemme 
sen ajatellen sitä välitöntä hyö- 
tyä, jota yksityisten riistäjien ja 
keinottelijain taskuihin virran- 
neiden suurten voittojen ottami- 
nen valtion käyttöön voisi mer- 
kitä esim, kansan raskaan vero- 
taakan tuntuvana huojennukse- 
na jo nyt, kapitalistisenkin yh- 
teiskunnan puitteissa. 


Vastustamme Neuvostoliittoa 
ja —kansandemokratian maita 
vastaan kohdistettavaa vihankyl- 
vöä siksi, että sillä vahingoite- 
taan ennen kaikkea omaa maa- 
tamme ja kansaamme. Jokaisen 
ajattelevan ja aikaansa seuran- 
neen ihmisen täytyy myöntää, 
että ystävyys = Neuvostoliiton 
kanssa ei merkitse kansallemme 
vain rauhaa ja turvallisuutta, so- 
dan uhkan loitontamista rajoil- 
tamme, vaan että se merkitsee 
myöskin välitöntä tuntuvaa 
aineellista hyötyä, työtä ja lei- 
pää. Emme pääse mihinkään siitä 
totuudesta, että jokainen, joka 
lietsoo vihaa Neuvostoliittoa ja 
sen kansoja vastaan, on samalla 
omankin kansamme vihollinen ja 
että jokainen vilpitön suomalai- 
nen isänmaanystävä on myöskin 
Neuvostoliiton ystävä. 


OMAN KANSAMME VAPAUDEN 
NIMESSÄ TOISTENKIN KAN- 
SOJEN VAPAUDEN PUOLESTA 


Oman maamme kansallisen 
riippumattomuuden puolustami- 
nen on suoranaisessa yhteydessä 
siihen, miten suhtaudumme tois- 
ten kansojen kansalliseen va- 
paustaisteluun. Sallittakoon mei- 
dän vahvasti epäillä sellaisten 
ihmisten vilpittömyyttä, jotka sa- 
novat olevansa Suomen riippu- 
mattomuuden kannattajia, mutta 
samalla osoittavat myötätun- 
toaan riippumattomuutensa puo- 
lesta taistelevien Aasian ja Af- 
rikan kansojen imperialistisia or- 
juuttajia kohtaan. 


Tiedämme, kuinka innokkaasti 
tietty lehdistö yrittää leimata 
maansa vapauden puolesta tais- 
televat korealaiset, indokiinalai- 
set ja malajilaiset ”rosvoiksi” ja 
”terroristeiksi”, = ”Työväenlehti” 
Suomen — Sosialidemokraatti ni- 
mittelee vierasmaalaista sortajaa 
vastaan taistelevia afrikkalaisia 
heimoja ”kurkunleikkaajiksi” ja 
”pääkallonmetsästäjiksi”. Eljas 
Erkon Ilta-Sanomat osoittaa il- 
meistä hyväksymistään afrikka- 
laisissa alkuasukaskylissä riehu- 
ville valkoihoisille ”rauhoittajil- 
le”. Sitä ratkaisevaa seikkaa, et- 
tä nuo niin sanotut ”rosvot”, 
”terroristit”,- —”pääkallonmetsäs- 
täjät” jne. jne. ovat omassa 
maassaan kotonaan, jon- 
ne vierasmaalaiset ”rauhoittajat” 
ovat tulleet kutsumatta ja kä- 
keämättä, tunkeutuneet anas- 
tajina ja orjuuttajina, 


ei mainitunlainen lehdistö saa ol- 
la huomaavinaan. 


Puolueellinen, epäoikeudenmu- 
kainen ja vihamielinen suhtau- 
tuminen kansallisen vapautensa 
puolesta taisteleviin kansoihin 
suuntautuu kiertämättömästi 
omankin maan vapautta ja riip- 
pumattomuutta vastaan. Se mer- 
kitsee moraalista aseidenlaske- 
mista kansojen imperialististen 
orjuuttajien edessä, tien tasoitta- 
mista vierasmaalaisille ”terrorin 
vastustajille” ja ”rauhoittajille” 
omaankin maahamme, 


Toisaalta on se taistelu, jota 
sorretut Aasian ja Afrikan kansat 
parhaillaan käyvät vapauten- 
sa puolesta, samalla taistelua 
meidänkin kansamme riippumat- 
tomuutta uhkaavia vaaroja vas- 
taan, sillä nämä vaarat voivat 
uhata vain pienten kansojen yh- 
teisen vihollisen, imperialismin 
taholta. 


Eikö ole näin ollen selvää, että 
johdonmukaisen suomalaisen 
isänmaanystävän on oman kan- 
samme vapauden nimessä puol- 
lettava ja kaikin voimin tuettava 
kaikkien sorrettujen kansojen 
vapaustaistelua? 


ENTÄ TALVISOTA? 


Joka kerta, kun tässä kosketel- 
luista kysymyksistä — keskustel- 
laan, menee puhe väkisinkin tal- 
visotaan, siihen, eikö se ollut 
Suomen puolelta jonkinlaista 
kansallista — vapaustaistelua ja 
eikö suomalaisten kommunistien 

asennoituminen siinä ollut epä- 
isänmaallista. 

Näitä kysymyksiä olen omalta 
osaltani käsitellyt vuonna 1951 il- 
mestyneessä kirjasessa ”Demo- 
kratia ja väkivalta”, luvussa 
”Talvisotahengen pumppaajien 
kova kohtalo”, Sitä omahyväistä 
luuloani, että vastaukseni ovat ol- 
leet asiallisia ja arvostelunkestä- 
viä, tukee vielä se seikka, etten 
ole huomannut kenenkään yrittä- 
neen asiallisin perustein kumota 
mainitussa kirjasessa esittämiäni 
ajatuksia, niin hanakasti kuin 
nimenomaan tähän aiheeseen 
olisi voitu osoittaa meikäläisen 
olisi vastapuolella tartuttu, jos 
puhuneen ”läpiä päähänsä”. Tä- 
mäkin vaitiolo vahvistaa osaltaan 
oikeaksi sen mainitussa kirjases- 
sa tekemäni toteamuksen, että 
aikoinaan niin mahtavana pi- 
detty talvisodan valttiässä on mä- 
dännyt ko. pelureiden kouraan ja 
että toiveet uuden talvisotahen- 
gen pumppaamisesta Suomen 
kansan sieluun ovat osoittautu- 
neet voimattomaksi toiveajatte- 
luksi. 

Toistan vain muutamin sanoin 
mainitussa kirjasessa esittämäni 
pääajatuksen. Talvisodan luon- 
teen ymmärtämiseksi suosittelin 
Leninin antamaa viisasta neu- 
voa: pitää aina muistaa, että 
sota on politiikan jat- 
zoa. Talvisodan luonnetta el 
ymmärretä — ei ainakaan riittä- 
västi — sillä, että tuijotetaan yk- 
sinomaan sen alkamishetken ta- 
pahtumiin. Talvisodan, samoin- 
kuin niin sanotun ”jatkosodan- 
kin” luonne ymmärretään täy- 

dellisesti, kun tutkitaan, millais- 
ta oli Suomen vallassaolijain po- 
litiikka näiden sotien edellä, Sil- 
loin käy selväksi, että nuo sodat 
olivat pitkäaikaisen neuvostovas- 
taisen miekankalistelu- ja valloi- 
tusseikkailupolitiikan hedelmiä. 


Opettavaista olisi kiinnittää 
huomiota myöskin siihen, mihin 
ulkomaisiin piireihin kuuluvat ne 
henkilöt, jotka yhä vieläkin kat- 
sovat tarpeelliseksi puhaltaa tal- 
visodan hiileen Suomen silloisen 
sotahallituksen menettelyä ylis- 
täen. Tuskinpa kukaan on huo- 
mannut tuollaisia solidaarisuuden 
ilmaisuja tulleen niiden kansojen 
taholta, jotka kiistattomasti käy- 
vät kansallista vapaustaistelua. 
Ne ulkomaalaiset herrasmiehet, 
jotka jatkuvasti näkyvät tunte- 
van verenvetoa ns. talvisotahen- 
keen, ovat löydettävissä aivan 
päinvastaiselta taholta, kansojen 
vapauden = kuristajien leiristä. 
Yhdysvaltojen entinen Helsingin 
lähettiläs mister Cabot, joka vii- 
me olympiakisojen aikana kir- 
joitti Helsingin Sanomiin hyvin 
”talvisotaisen” kirjoituksen, sa- 
moin Amerikan Yhdysvaltain en- 
tinen presidentti mister Hoover, 
joka jokin aika sitten antoi jul- 
kisuudessa yhtä ”talvisotaisen” 
lausunnon, kuuluvat varmasti 
niihin ihmisiin, joita ei voida 
epäillä minkäänlaisesta myötä- 
tunnosta minkään maan todellis- 
ta = kansallista = vapaustaistelua 
kohtaan. 

Eräissä piireissä puhutaan ny- 
kyään paljon niistä kätten- 
taputuksista, joita kokoomuslai- 


nen prof. Leikola oli saanut 
eräässä Helsingin yliopistolla pi- 
detyssä väittelytilaisuudessa. 
Keskustelussa oli mainittu itsen- 
sä Paasikiven pitäneen hyvin 
kohtuullisina niitä vaatimuksia, 
joita Neuvostoliiton hallitus tal- 
visodan edellä Suomen hallituk- 
selle esitti. Niin, oli Leikola vas- 
tannut, vaatimukset saattoivat 
olla kohtuullisia, mutta ne olivat 
sittenkin vaatimuksia. Juuri täs- 
tä repliikistään hän oli saanut 
hengenheimolaistensa suosion- 
osoitukset. 

Prof. Leikolan repliikki samoin- 
kuin sen saamat aplooditkin mer- 
kitsevät ilmeisesti sitä, että Suo- 
men hallitukselle ei saisi koskaan 
esittää minkäänlaisia vaatimuk- 
sia, ei kohtuullisiakaan. 
”Piireissä” ei kerrota, onko mai- 
nittu kokoomuslainen professori 
paheksunut niitä vähemmän 
kohtuullisia vaatimuksia ja 
uhkauksia, joita aikaisemmin on 
esitetty päinvastaiseen ilman- 
suuntaan (virallisesti kai vain 
Itä-Karjalan ja Inkerinmaan luo- 
vuttamisesta, puolivirallisesti ra- 
jan siirtämisestä Uralille), ja jos 
on paheksunut, niin miten on 
kättentaputusten laita ... 


VIRON ”SYNKKÄ” KOHTALO 


Sitä —”synkkää”, surullista”, 
”kovaa”, ”kolkkoa” ja ”kauhea- 
ta” kohtaloa, joka on muka tul- 
lut virolaisten heimoveljiemme 
osaksi Eestin tultua neuvostota- 
savallaksi, olemme kuulleet hai- 
keasti valitettavan, varsinkin 


kuiskutuspropagandassa, mutta 
myöskin julkisessa sanassa. Neu- 
vostoliiton oloja tuntevaan ihmi- 
seen nuo valitukset tekevät vas- 
tustamattoman koomillisen vai- 
kutuksen, sillä todellisuudessa 
Viron eli Eestin kansa voitti 
siinä ”kahakassa” eikä menettä- 
nyt mitään, Ja krokodiilinkyyne- 
liähän noita itkuvirsiä vedettäes- 
sä on pääasiassa vuodatettukin. 
Virolaiset kapitalistit ovat tieten- 
kin menettäneet riistäjäasemansa, 
mutta heistähän meidän ei tar- 
vitse puhua, sillä valitusvirsien 
veisaajat ovatkin itkevinään vain 
Viron kansan kohtaloa, 


Viron ja toisten Baltian mai- 
den kohtaloa valitetaan ”synkäk- 
si” jne. senvuoksi, että nämä 
maat vuonna 1940 liittyivät Neu- 
vostoliittoon. Tämä tosiasia esi- 
tetään keskustelussa murskaava- 
na todistuskappaleena, jolla tah- 
dotaan osoittaa, että kommunis- 
tit eivät olekaan pienten kanso- 
jen vapauden, itsenäisyyden ja 
riippumattomuuden kannalla, 
vaikka niin sanovat. 


Katsotaanpa, onko asia niin. 
Emme puhu nyt lainkaan siitä, 
millaista Eestin, Latvian ja Liet- 
tuan ”itsenäisyys” oli silloin, kun 
niitä käytettiin Lännen imperia- 
lististen suurvaltain pelinappu- 
loina Neuvostoliittoa vastaan. 
Puhumme vain niiden ”synkäksi 
kohtaloksi” nimitetystä liittymi- 
sestä Neuvostoliittoon. Joudum- 
me tällöin vastaamaan periaat- 
teelliseen kysymykseen: onko 
jonkin maan, esimerkiksi Eestin, 
vapaaehtoinen liittyminen Neu- 

vostoliittoon tahi mihin muuhun 
valtioon tahansa € ristiriidassa 
kommunistien tunnustaman kan- 
sakuntien — itsemääräämisoikeu- 
den ja riippumattomuuden peri- 
aatteen kanssa? 


Ei ole. Kansakuntien itsemää- 
räämisoikeus ei voi mitenkään 
merkitä sitä, ettei jollakin kan- 
salla olisi oikeutta liittyä yh- 
teiseen valtioliittoon toisten kan- 
sojen kanssa, silloin kun se kat- 
soo etunsa sitä vaativan. Tuol- 
lainen kielto ei olisi itsemäärää- 
misoikeutta, vaan itsemääräämis- 
oikeuden rajoittamista. Kansa- 
kuntien itsemääräämisoikeus 
merkitsee sitä, että jokainen kan- 
sa on suvereeninen, vain sillä it- 
sellään on oikeus määrätä koh- 
taloistaan — mihin suuntaan, se 
on sen oma asia, eikä kenenkään 
muun. Jokaisella kansalla täy- 
tyy olla ehdoton oikeus oman 
täysin itsenäisen ja riippumatto- 
man valtionsa muodostamiseen 
sillä hetkellä, kun se katsoo sen 
tarkoituksenmukaiseksi. Mutta 
sillä täytyy myöskin olla oikeus 
yhtyä samaan valtioon toisten 
kansojen kanssa tai olla yhty- 
mättä. Itsestään selvää on, että 
kansakuntien itsemääräämisoi- 
keuden pohjalla tapahtuva yhty- 
minen yhteiseen valtioliittoon voi 
olla ainoastaan vapaaehtoista, 
ja että se edellyttää myöskin oi- 
keutta vapaaseen eroamiseen yh- 
teisestä valtiosta. 


Tällaista kansakuntien varauk- 
settoman itsemääräämisoikeuden 
periaatetta Neuvostoliiton halli- 
tus on noudattanut virolaisiin, sa- 

moinkuin kaikkiin muihinkin 
Neuvostoliittoon yhtyneisiin kan- 
soihin nähden, Mutta se on nou- 
dattanut sitä myöskin, kuten hy- 
vin tiedämme, Suomeen ja nii- 
hin muihin entisen Venäjän 
keisarikunnan rajamaihin näh- 
den, jotka irrottautuivat Venä- 
jän yhteydestä muodostaakseen 
oman itsenäisen valtionsa. 


Eroamisen vapaus ja yhty- 
misen vapaus, siinä on asian 
ydin. Kun Karl Marx aikoinaan 
puolusti Irlannin kansan itse- 
mää misoikeutta, hän huo- 
mautti nimenomaan, että ei ollut 
lainkaan tärkeätä, tuleeko Irlan- 
ti loppujen lopuksi eroamaan 
Englannin yhteydestä vai pysyy- 
kö se tämän kanssa valtioliitossa. 
Tärkeätä oli Irlannin ehdoton 
oikeus vapaaseen eroamiseen, 
sillä todella vapaa liitto edellyt- 
tää tuollaisen oikeuden tunnus- 
tamista. 

Viron yhtyminen Neuvostoliit- 
toon on ollut täysin vapaaehtois- 
ta, se on tapahtunut Viron kan- 
san valtavan enemmistön tah- 
dosta, Viron omasta esityksestä. 
Kenpä haluaisi kieltää sitä, että 
tähän Viron kansan ratkaisuun 
vaikutti se tilanne, joka maassa 
silloin vallitsi — tilanne vaikut- 
taa aina asiain kulkuun. Mutta 
kun Viron kansa on osannut 
käyttää tilannetta omaksi hy- 
väkseen, oman mielensä mukaan, 
ei sitä ole siitä moitittava, vaan 
onniteltava. 

Tshekkoslovakia, Puola, Unka- 
ri, Kiina ym. maat eivät ole liit- 
tyneet Neuvostoliittoon, vaikka 


niissäkin on toteutettu työtäteke- 
vän kansan valta. Niidenkin 
”synkkää kohtaloa” valitetaan. 
Kansanvalta on synkkää eräiden 
mielestä. 


JÄLKIPUHETTA VUODESTA 
1918 


Juttua virolaisen heimokan- 
samme ”synkästä”, surullisesta” 
jne. kohtalosta jatketaan taval- 
lisesti niin, että kommunistit ha- 
luavat liittää Suomenkin Neuvos- 
toliittoon ja että jos punaiset oli- 
sivat vuonna 1918 päässeet voi- 
tolle, niin Suomesta olisi jo sil- 
loin tehty neuvostovalta. 

Se, että työläinen saattaa pi- 
tää —neuvostojärjestelmää Suo- 
meenkin soveltuvana työväenval- 
lan muotona, on hyvin ymmärret- 
tävää. 

Mutta kun joku väittää, että 
Suomi olisi liitetty Neuvostoliit- 
toon, jos punaiset olisivat vuon- 
na 1918 päässeet voitolle, niin sel- 
laista ihmistä ei tarvitse ottaa 
vakavalta kannalta. Olisiko Suo- 
mesta tullut neuvostotasavalta 
vai eikö olisi tullut, on näet sel- 
lainen asia, josta kukaan ei 
voi tietää mitään, sillä 
tapahtumattomista asioista ei voi 
olla tietoa. Neuvosto-Venäjän sa- 
moinkuin Suomenkin työläisten 
omaksuman kannan mukaan tä- 
män asian ratkaisu kuului yksin- 
omaan Suomen kansalle, ei ke- 
nellekään muulle. Voimme luot- 
taa siihen, että tämä ratkaisu, 
jonka aika olisi tullut työläisten 
ja torpparien päästyä voitolle, 


olisi ollut kansamme etujen mu- 
kainen. Mutta tietää emme voi 
siitä mitään. Ja kun ei tiedä, ei 
pidä väittääkään. 

"Kysymykseen, olisiko Suomi 
liitetty Neuvostoliittoon punais- 
ten. päästyä voitolle, voidaan 
(järki-ihmisten kesken) vastata 
— myöntävästi tai kieltävästi — 
vain hyvin monen ”jossin” kera: 
ei olisi varmasti liitetty, jos 


„Suomen kansa ei olisi katsonut 


etujensa sitä vaativan, jos se ei 
olisi pitänyt sitä tarpeellisena, 
jos se ei olisi ilmaissut sitä toi- 
vovansa jne. Ja päinvastoin, olisi 
kenties liitetty, j o s tämä olisi oi- 
lut“ Suomen kansan valtavan 
enemmistön selvästi = ilmaistu 
tahto, jos Suomen kansan tähän 
valtuuttamat edustajat olisivat 
tehneet vastaavan esityksen 
Neuvostoliiton muille kansoille, 
jos nämä olisivat tuohon esityk- 
seen suostuneet jne. 

On muuten kovin hassua syyt- 
tää suomalaisia kommunis- 
teja siitä, mitä vuoden 1913 
luokkasodan aikana tehtiin ja jä- 
tettiin tekemättä, tahi aiottiin 
tehdä. Me työväenliikkeen ihmi- 
set olimme siihen aikaan kaikki 
sosialidemokraatteja. 
Vasta luokkasodan jälkeen osasta 
meistä tuli kommunisteja. Se puo- 
lue, joka yritti Suomen työläisten 
ja torpparien itsepuolustustaiste- 
lua johtaa, oli sosialidemo- 
kraattinen työväenpuolue. 

Tämä tosiseikka palautettakoon 
mieliin vain senvuoksi, että nyky- 
sosialidemokraattinen eli tanneri- 
lainen propaganda kertoilee vuo- 

den 1918 tapahtumia tuntematto- 
mille ihmisille, että ”kommunistit 
pettivät Suomen työväen vuonna 
1918, paetessaan Venäjälle”. Ole- 
mattomat kommunistit eivät voi 
ketään pettää. Emme kuitenkaan 
yritä kostaa pahaa pahalla ja 
väittää, että ”sosialidemokraatit 
pettivät Suomen työväen vuonna 
1918, paetessaan Venäjälle”, sillä 
se olisi epäoikeudenmukaista ja 
halpamaista niitä tuhansia van- 
han = sosialidemokraattisen työ- 
väenpuolueen jäseniä kohtaan, 
jotka joutuivat siirtymään Venä- 
jälle työläisten ja torpparien itse- 
puolustustaistelun kärsittyä tap- 
pion, ja varsinkin niitä kohtaan, 
jotka myöhemmin ovat kunnialla 
jatkaneet taistelua uusissa oloissa. 


MIKSI SKPn PERUSTAVA 
KOKOUS PIDETTIIN 
MOSKOVASSA? 


Esittäessään tunnetun väit- 
teensä kommunistien ”epäsuoma- 
laisuudesta” ja ”epäisänmaalli- 
suudesta” eivät asianomaiset 
propagandaurhot ole enää moniin 
vuosiin pyrkineetkään turvautu- 
maan mihinkään asiallisiin todis- 
tuksiin. Nykyään he luottavat 
miltei yksinomaan vain suoran 
huudon ja hämärien vihjailujen 
ihmeitätekevään voimaan, pan- 
nen kaiken toivonsa heidän ään- 
tään kuuntelevien ihmisten tietä- 
mättömyyteen. 


Niinpä näkyy nykyään kelpaa- 
van käytettäväksi mainittuun tar- 
koitukseen sekin tosiasia, että 

Suomen Kommunistisen Puolueen 
perustava kokous pidettiin Suo- 
men rajojen ulkopuolella — ja 
huom! — nimenomaan Venäjällä, 
Moskovassa. Selvä tapaus: epä- 
isänmaallinen puolue! 


Kysyisimme noilta viisailta, voi- 
vatko he kenties ”ehdottaa” sopi- 
vampaa paikkaa, jossa Suomen 
Kommunistisen Puolueen perus- 
tava kokous olisi voitu siihen ai- 
kaan pitää? 


Neuvosto-Venäjä oli se maa, 
joka tarjosi turvapaikkaoikeuden 
monille tuhansille suomalaisille 
punakaartilaisille ja muille Suo- 
men työläisten ja torpparien 
tappioon päättyneen itsepuolus- 
tustaistelun osanottajille. Nämä 
ihmiset, samoinkuin Suomeen jää- 
neetkin, ymmärsivät, että taiste- 
lua oli jatkettava uudessa tilan- 
teessa, uudella tavalla. Hajalle- 
lyödyn vanhan sosialidemokraat- 
tisen työväenpuolueen tilalle oli 
luotava uusi puolue, entistä ehom- 
pi. Aika SKPn syntymiselle oli 
tullut, Mutta täällä silloin rai- 
vonneen valkoisen terrorin vuoksi 
ei sen perustavan kokouksen pitä- 
minen Suomessa tullut kysymyk- 
seen. Ja koska mikään ei ta- 
pahdu ajan ja paikan ulkopuolel- 
la, piti SKPn perustavan kokouk- 
senkin tapahtua jossakin, ja 
nimenomaan sellaisessa paikassa, 
jossa suomalaiset työväenliikkeen 
henkilöt voivat kokoontua. Mos- 
kova, jossa työläiset pitivät valtaa 
käsissään, samoinkuin pitävät tä- 
näkin päivänä, oli kaikin puolin 
sopiva paikka tällaisen kokouksen 
pitämiseen. 


SUOMALAISUUDESTA JA 
SUOMEN KANSALAISUUDESTA 


Katson henkilökohtaiseksi vel- 
vollisuudekseni hieman valistaa 
niitä hallituspuolueiden äänen- 
kannattajien toimittajia, jotka 
kommunistien epäisänmaallisuu- 
desta uhoillessaan. ratsastelevat 
kahareisin sillä tosiasialla, että 
eräät monta vuotta sitten Neu- 
vostoliitosta kotimaahan palan- 
neet suomalaiset kommunistit 
”eivät ole edes Suomen kansalai- 
sia”, kuten tavallisin iskulause 
kuuluu. Mainitut propagandaur- 
hot näkyvät olevan siinä luulossa, 
että tässä on heillä käsissään hy- 
vinkin vahva valttiässä. Onkohan 
niin? 

Suomen Sosialidemokraatin ja 
muiden hallituspuolueiden äänen- 
kannattajien herrat toimittajat 
eivät näy tietävän hölynpölyä 
edes Suomi-nimisen tasavallan 
perustuslaeista. He ovat siinä luu- 
lossa, että täällä voi joka iikka 
riistää itseltään kansalaisoikeu- 
det tahi myöntää ne itselleen 
omin lupinsa. Nuo onnettomat 
eivät tiedä, että näistä asioista 
päätetään hallituspiirien huimaa- 
vimmissa korkeuksissa. He eivät 
älyä, että moittiessaan Neuvosto- 
liitosta kotimaahan palanneita 
henkilöitä siitä, että heille ei ole 
tähän saakka myönnetty Suomen 
kansalaisoikeuksia, he ovat tul- 
leet hyvin epäkunnioittavasti ja 
rumasti — tölväisseeksi kaikkein 
korkeinta esivaltaamme. Eivätkä 
ymmärrä edes hävetä! 

Neuvostoliitosta kotimaahan pa- 
lanneita henkilöitä voitaisiin syyt- 


tää siitä, etteivät he ole Suomen 
kansalaisia, vain siinä tapauk- 
sessa, jos he aikoinaan olisivat 
itse riistäneet itseltään nämä 
kansalaisoikeudet, tai jos he olisi- 
vat osoittaneet välinpitämättö- 
myyttä kansalaisoikeuksiensa pa- 
lauttamisen suhteen. Mutta näin- 
hän ei asia ole. Ainakin useimmat 
näistä henkilöistä, mikäli tiede- 
tään, ovat täysin syyttömiä sekä 
siihen, että heiltä on kansalais- 
oikeudet riistetty kuin siihenkin, 
ettei niitä ole heille palautettu. 

Ratsastelu sillä seikalla, että 
jotkut kommunistit ”eivät ole edes 
Suomen kansalaisia”, voidaan an- 
taa anteeksi vain kokoomuspuo- 
lueen lehdille, sillä nehän eivät 
ole tällä hetkellä hallituksen ää- 
nenkannattajia. Ne saavat pölpöt- 
tää mitä sylki suuhun tuo. Mutta 
hallituksen äänenkannattajilta, 
Suomen Sosialidemokraatilta, Ko- 
kemäen Lallilta ym. luulisi voita- 
van odottaa tahdikkaampaa käyt- 
täytymistä silloin, kun kysymys 
on kaikkein korkeimman esivallan 
arvovallasta. Pitäisi esimerkiksi 
selittää miin, että kyllähän nuo 
valtion suuret herrat niiden Neu- 
vostoliitosta, samoinkuin muual- 
takin ulkomailta kotimaahan pa- 
lanneiden suomalaisten kansalai- 
suusasian järjestävät — sitten 
joskus, kun paremmilta kiireil- 
tään joutavat... 


MIKÄ AATE ON SUOMALAISTA 
ALKUPERÄÄ? 


Hyvin = yleisesti käytetty — 
myöskin erittäin halpahintainen 
— ”todistus” kommunistien ”epä- 

suomalaisuudesta” on se viisaus, 
että kommunismi ei sovi suoma- 
laiseen maaperään eikä suoma- 
laiselle kansanluonteelle, koska se 
on muka ulkomailta tuotettua 
lainatavaraa, ja koska Karl Marx 
oli juutalainen. 


Tällaisen viisauden edustajilta 
sopii kysyä, mikähän Suomen 
kansan kohtaloihin huomattavalla 
tavalla vaikuttanut oppi tahi aa- 
tesuunta on taatusti suomalaista 
alkuperää? Tosiasia on, että ne 
kaikki ovat olleet ”ulkomailta tuo- 
tettua lainatavaraa” ainakin yhtä 
suuressa määrin kuin kommu- 
nismi. Juudaan maalta peräisin 
oleva kristinusko tuotiin Suo- 
meen vieraasta maasta ja isket- 
tiin esi-isiemme kalloon tulella 
ja miekalla, Kansallisuusaatteen 
huomattavin edustaja maassam- 
me oli Juhana Vilhelm Snellman, 
jonka opit tässä, kuten kaikessa 
muussakin perustuivat saksalai- 
sen Hegelin filosofiaan. Niin ko- 
koomuspuolueen, maalaisliiton 
kuin tannerilaisen sosialidemo- 
kratiankin johtajat lainaavat 
kaikki ”aatteensa” ulkomaalaisilta 
oppi-isiltään. 

Merkitseekö tämä, että me suo- 
malaiset olemme aatteellisesti vä- 
hemmän lahjakkaita kuin muut 
kansallisuudet? Ei, selitys ei ole 
hengenlahjoissa, vaan siinä, mil- 
laisten olojen vallitessa yhteis- 
kunnalliset aatteet syntyvät. Ne 
syntyvät tietenkin ensinnä siellä, 
missä yhteiskunnalliset edellytyk- 
set niiden syntymiselle ovat pi- 
simmälle kehittyneet. Mutta yh- 
teiskunnallisen kehityksen perus- 

lait ovat samat kaikissa maissa, 
niin erilainen kuin tämän kehi- 
` tyksen aste lieneekin, niin suu- 
resti kuin seh konkreettiset'm u o- 
dot saattavat vaihdellakin. Tä- 
mä: selittää kaikkien yhteiskun- 
nallisten aatteiden kansainvälisen 
luonteen. 1 
Lohduttoman tyhmää ده‎ yrit- 


tää ratsastella sillä, että kommu- 


nismi on muka ulkomailta tuo- 
tettua lainatavaraa. Että kommu- 
nismi soveltuu erinomaisesti kai- 
kenlaisiin maihin ja kaikenlaisiin 
kansanluonteisiin, sen todistaa 
kommunismin valtava voittokulku 
kaikkialla maailmassa, niin 
Euroopassa kuin — Aasiassakin. 

. Kommunismi aatteena on myös- 
kin yhtä suomalainen kuin mikä 
muu Suomessa. esiintyvä aate- 
suunta tahansa, 

Se; tosiasia, että niin laajat 
-kansankerrokset meidän maas- 
samme, tunnustavat kommunis- 
min omaksi aatteekseen, on seli- 
tettävissä ainoastaan «sillä, että 
kommunismilla on syvät juurensa 


suomalaisessa yhteiskunnallisessa 
todellisuudessa. 
ნ wn. # 


Se tosiasia, että niin monet sor- 
retut 'kansat käyvät kansallista 
vapaustaisteluaan kommunistien 
johdolla, kommunismin lipun alla, 
on · näkyvimpänä ' todistuksena 
siitä, että kommunistinen kan- 
sainvälisyyden aate ei ole 'ristirii- 
dassa, vaan on sopusoinnussa 
kansojen vapauden aatteen, isän- 
maallisuuden kanssa. 

Ja mitä pitemmälle mennään, 
sitä selvemmäksi käy Suomessa- 
kin, että kaikkien vilpittömien 
Äsänmaanystävien yhteisessä 
asiassa, maamme = kansallisten i 
etujen suojaamisessa, sen riippu- 
mattomuuden ` puolustdmisessa, 
on kuljettava yhdessä kommunis- 
tien kanssa. Kansojen vapauden 
vihollisten liikkeellelaskemat pro- 
pagandavalheet kommunistien 1 
epäisänmaallisuudesta ovat ilmei- 
sesti tukehtumassa omaan type- 
ryyteensä. ' 


Kustantaja: Kansankulttuuri Oy. 


Helsinki 1953. Kustannusosakeyhtiö Yhteistyön Kirjapaino 


T. Lehönin teoksia 


KANSA JA VALTIO 


Luentoja marxilaisen valtio-opin alkeista 
136 siv. Hinta sid. 430: — 


”Se on ajankohtaisista aiheista pirteän 
älykkäästi kirjoitettu asiarikas teos.. 
Näin eleettömästi ja kansanomaisesti mut- 
ta kirpeästi pitäisi aina kirjoittaa” (Maist. 
1 Helin SNS-lehdessä) , 


« Lehönin huumori on lämmintä ja va- 
a mutta se myös välähtää ja pu- 
ree” (Kirjailija Jarno Pennanen), 


TYÖVÄENLUOKAN 
MAAILMANKATSOMUS 


Luentoja dialektisesta materialismista 
130 siv. Hinta nid. 216: — 


”Tämä vauhdikkaasti, jopa paikoitellen 
hauskasti kirjoitettu kirja sisältää taitavaa 
propagandaa kommunismin hyväksi” (Prof, 
J. E. Salomaa Kirjastolehdessä), 


”. . . usein hän valmistaa lukijalleen hyvän 
naurun ... Lehenin esitys on monessa suh- 
teessa ansiokasta ja poleemisesti sattu- 
vaa” (N. Helsingin Sanomissa). 


KANSANKULTTUURI OY 


